คุณคับตอนนี้ผมอายุ17ปีผมเป็นเเถบสีนํ้าตาลที่นิ้วโป้งขวาผมเป็นตั้งเเต่เกิดเลยเเม่ยอกว่าเมื่อก่อนเเม่เคยเป็นตั้งเเต่เกิดลูกหายเเล้วผมก็เป็นอาการเเบบนี้เขาเรียกว่ากรรมพันธุ์หรืออะไรคับ กลัวเเง่ๆ
สวัสดีค่ะ แถบสีน้ำตาลที่นิ้ว หากเป็นที่เล็บ และเป็นมาตั้งแต่เกิด น่าจะเป็นไฝ (nail matrix nevus) หรือกระ (lentigo) ของเล็บได้ โดยมักจะเห็นเป็นแถบสีดำหรือน้ำตาลที่เล็บ อาจเกิดขึ้นที่เล็บเดียวหรือหลายเล็บก็ได้ ไม่ได้อันตรายอะไร ไม่จำเป็นต้องรักษา และไม่ได้เกี่ยวข้องกับความผิดปกติของพันธุกรรมค่ะแต่หากเล็บเพิ่งมีสีดำมาไม่นาน หรือเพียงไม่กี่ปี หรือมีอาการผิดปกติทางร่างกายอื่นๆ ร่วมด้วยอีก ก็อาจเกิดจากสาเหตุต่างๆ ได้มากมาย เช่น การติดเชื้อราที่เล็บ เป็นโรค lichen planus, psoriasis, amyloidosis, Addison' s disease, hemosiderosis เป็นต้น หรือเกิดจากการใช้ยาบางชนิด เช่น ยาเคมีบำบัดบางอย่าง ยารักษาโรคมาลาเรีย เป็นต้น หรือได้รับสารพิษโลหะหนักเข้าสู่ร่างกาย การทำงานที่ใช้มือสัมผัสกับสีย้อมผม หรือการเขียนเฮนน่าเป็นประจำ เป็นต้นดังนั้น หากเป็นมาตั้งแต่เกิด และเป็นเหมือนเดิม ไม่ได้มีการเปลี่ยนแปลงอะไร รวมถึงไม่ได้มีอาการอื่นๆ อะไรผิดปกติ ก็ไม่จำเป็นต้องทำอะไรค่ะ